Wikidata Thaddaeus Zieliński
Res apud Vicidata repertae:Thaddaeus Zieliński: imagoThaddaeus Zieliński: imago
*Nativitas*: 14 Septembris 1859; Skrypchyntsi  
*Obitus*: 8 Maii 1944; Schondorf am Ammersee  
*Patria*: Imperium Russicum, Second Polish Republic  

**Officium**

*Officium*: Member of the Athens Academy  
*Munus*: art historian, archaeologus, Rerum gestarum scriptor, philologus classicus, Interpres, professor, philologus classicus, philologus  
*Patronus*: Imperial St. Petersburg University, Q4360215, Bestuzhev Courses, Q4129790, Q4484264, Filologicheskie Zapiski, Universitas Varsoviensis
**Memoria**

*Laurae*: Commander with Star of the Order of Polonia Restituta, Grand Commander of the Order of the Phoenix (Greece), honorary doctor of the Adam Mickiewicz University in Poznań, honorary doctor of the Jagiellonian University of Krakow, Honorary doctor of the University of Oxford, honorary doctor of the Université libre de Bruxelles, Honorary doctor of the University of Groningen, honorary doctor of the University of Athens, Commander of the Order of Polonia Restituta  

**Thaddeus Stephanus Zieliński** (Polonice *Tadeusz Stefan Zieliński*; Russice Фаддей Францевич Зелинский, tr. *Faddej Francevič Zelinskij*), qui dicitur etiam **Eheu** (in familia nobili Polonica natus die 14 Septembris 1859 in vico *Skrypcynci* apud Umanam tunc gubernii Kioviensis Imperii Russici et nunc regionis Circassiensis Ucrainae – mortuus est die 8 Maii 1944 in  *Schöndorf*  Bavariae superioris) fuit scriptor, philologus et antiquitatis studiosus Russicus et Polonicus.

Vita et opera
-------------

Thaddeus Zieliński, alumnus Universitatis Lipsiensis, anno 1880 in hac universitate gradum doctoris philosophiae pro dissertatione sua de annis ultimis secundi belli Punici obtinuit. Anno 1883 dissertationem pro gradu magistri in Universitate Petropolitana defensit et factus est privatim docens in facultate historico-philologica universitatis illius. Anno 1887 dissertationem de comoedia Atticae antiquae pro gradu doctoris philologiae classicae in Universitate Dorpatensi defensit. Autumno eiusdem anni professor extraordinarius et anno 1890 professor ordinarius cathedrae philologiae classicae Universitatis Petropolitanae factus est, annis ab 1906 ad 1908 etiam decanus facultatis historico-philologicae ibi fuit. Anno 1893 socius correspondens Academiae Scientiarum Petropolitanae electus, ab extremo anno 1916 eius socius honoratus fuit. Res novas Russiae anni 1917 damnavit, et anno 1918 in rem publicam Polonicam sui iuris venit, ubi ad officium professoris et praefecti cathedrae philologiae classicae Universitatis Varsoviensis invitatus fuit. Quum anno 1920 in Russiam revenit, anno 1922 terram illam in perpetuum modum liquit et in Poloniam emigravit, ubi denuo in Universitate Varsoviensi favebat operi. Anno 1933 socius Academiae Litterarum Polonicae electus est. Anno 1939, Universitate Varsoviensi secundi belli mundani causa dissoluta, Zieliński in Bavariam ad filium suum movit, ubi ad mortem suam colebat.

Plus quam 800 opera scientifica (praesertim de litteris Graecis et Latinis et religionibus Aevi Classici) Russice, Polonice, Theodisce et Latine scripsit et in lucem edidit. Etiam opera Ciceronis, Ovidii, Sophoclis et Titi Livii in Russicam interpretavit.

Notae
-----

1. ↑  J. G. Th. Graesse, *Orbis Latinus* (Dresdae: Schönfeld, 1861; 1909. Brunsvici, 1972, 3 voll.) 1 2 3

Lege etiam
----------

* Biogramy uczonych polskich, Część I: Nauki społeczne, zeszyt 3: P-Z (pod redakcją Andrzeja Śródki i Pawła Szczawińskiego), Ossolineum, Cracoviae 1985
* Mała encyklopedia kultury antycznej (pod redakcją Kazimierza Kumanieckiego, Kazimierza Michałowskiego i Lidii Winniczuk), Państwowe Wydawnictwo Naukowe, Cracoviae 1990 (wydanie VII)
* R. Zaborowski, *Tadeusz Zieliński (1859-1944) - sa vie et son œuvre* in: *Annales du Centre Scientifique à Paris de l’Académie Polonaise des Sciences* 12, 2009, pp. 207-222 [on line: ]

Nexus externi
-------------

|  |  |
| --- | --- |
|  | **Lexica biographica:**  • Большая российская энциклопедия • Teuchos • Deutsche Biographie |